**NÁRODNÁ RADA SLOVENSKEJ REPUBLIKY**

**IX. volebné obdobie**

Číslo: KNR-ORGA-2044/2024

### 573a

**I n f o r m á c i a**

o výsledku prerokovanianávrhu poslancov Národnej rady Slovenskej republiky Karola GALEKA, Ivana ŠTEFUNKA a Jozefa HAJKA na prijatie uznesenia Národnej rady Slovenskej republiky k politike vlády v oblasti pomoci slovenským domácnostiam s cenami energií v roku 2025 **(tlač 573)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky rozhodnutím č. 598 z 30. októbra 2024 pridelil predmetný návrh poslancov Národnej rady Slovenskej republiky Karola GALEKA, Ivana ŠTEFUNKA a Jozefa HAJKA na prijatie uznesenia Národnej rady Slovenskej republiky k politike vlády v oblasti pomoci slovenským domácnostiam s cenami energií v roku 2025 **(tlač 573)** na prerokovanie **Výboru Národnej rady Slovenskej republiky pre hospodárske záležitosti** s tým, že ako gestorský výbor podá Národnej rade Slovenskej republiky informáciu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

Výbor Národnej rady Slovenskej republiky pre hospodárske záležitosti rokoval o návrhu 25. novembra 2024. **Výbor neprijal uznesenie,** keďže navrhnuté uznesenie **nezískalo potrebný súhlas** nadpolovičnej väčšiny prítomných členov výboru podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Predseda výboru zároveň určil za spoločného spravodajcu poslanca **Michala Trubana**, ktorý predloží návrhy v zmysle príslušných ustanovení rokovacieho poriadku Národnej rady Slovenskej republiky.

Súčasťou informácie je návrh uznesenia Národnej rady Slovenskej republiky.

## Bratislava 25. novembra 2024

Róbert **P u c i**, v.r.

predseda Výboru NR SR

pre hospodárske záležitosti

**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**UZNESENIE**

**NÁRODNEJ RADY SLOVENSKEJ REPUBLIKY**

z ... 2024,

**k politike vlády v oblasti pomoci slovenským domácnostiam**

**s cenami energií v roku 2025**

**Národná rada Slovenskej republiky:**

1. **ukladá**

ministerke hospodárstva Slovenskej republiky a ministrovi financií Slovenskej republiky

predložiť Národnej rade Slovenskej republiky

**Správu o spôsobe poskytovania a výške pomoci s cenami energií pre slovenské domácnosti v roku 2025 vrátane zabezpečenia zdrojov a stave negociácie implementačnej zmluvy so Slovenskými elektrárňami, a.s. na elimináciu nárastu cien elektrickej energie na vybrané skupiny odberateľov;**

*T: 6. novembra 2024*

1. **žiada**

podpredsedu Národnej rady Slovenskej republiky povereného výkonom právomoci predsedu Národnej rady Slovenskej republiky

zaradiť vyššie uvedenú správu po jej predložení do návrhu programu najbližšej riadnej schôdze Národnej rady Slovenskej republiky.